IMRAM **Plean**  **Comhionannais, Iléagsúlachta & Ionchuimsitheachta**

1. **Ballraíocht Bhord IMRAM:**

Déanann IMRAM a dhícheall chun comhionadaíocht a dheimhniú, i gclár na féile, fostaíocht ealaíontóirí agus ballraíocht an bhoird. Tá aitheanta ag an mBord áfach go bhféadfaí a bheith níos ionadaí maidir le daoine as grúpaí tearcionadaíochta.

Tá beartaithe ag an mBord é sin a thabhairt san áireamh agus baill nua á gceapadh ar an mbord ó 2025-2027.

1. **Tionscnamh IMRAM**

Tá beartaithe ag IMRAM tionscnaimh faoi leith a leagan amach agus a chur i bhfeidhm trína gcuirtear bonn daingean faoin gcomhionannas, faoin iléagsúlacht agus faoin ionchuimsitheacht. Tiocfaidh san áireamh leis sin saothar nua ealaíne a choimisiúnú ó ealaíontóirí as grúpaí tearcionadaíochta.

I 2026, léireofar **TIONSCADAL NA hAIFRICE**, seó ilmheánach le filí agus ealaíontóirí na hAifrice, i gcomhar le hOla Majekodunmi, Gaeilgeoir, craoltóir agus file ó bhéal, a rugadh sa Nigéir.